దేబశ్రీ చౌదరి

దేబశ్రీ చౌదరి (జననం 1971 జనవరి 31) ఒక భారతీయ రాజకీయ నాయకురాలు. ఆమె భారత ప్రభుత్వంలో 2019 నుండి 2021 వరకు మోదీ రెండో మంత్రివర్గంలో మహిళా, శిశు అభివృద్ధి శాఖ సహాయ మంత్రిగా పనిచేసింది. ఆమె భారతీయ జనతా పార్టీ సభ్యురాలిగా 2019 భారత సార్వత్రిక ఎన్నికలలో పశ్చిమ బెంగాల్ రాయ్‌గంజ్ లోక్‌సభ నియోజకవర్గం నుండి 17వ లోక్సభకు ఎన్నికయింది.

 ప్రారంభ జీవితం 
దేబశ్రీ చౌదరి బాలుర్ఘట్ లో డెబిదాస్ చౌదరి, రత్న చౌదరి దంపతులకు జన్మించింది. ఆమె బుర్ద్వాన్ విశ్వవిద్యాలయం నుండి మాస్టర్ ఆఫ్ ఆర్ట్స్ పూర్తి చేసింది.

 రాజకీయ జీవితం 
2016 డిసెంబరు 16న, కోల్‌కాతా టిప్పు సుల్తాన్ మసీదు షాహి ఇమామ్ మౌలూనా నూర్ ఉర్ రెహ్మాన్ బర్కతి చేసిన వ్యాఖ్యలను ఖండిస్తూ నిరసన తెలుపుతూ బైస్నాబ్‌నగర్ శాసనసభ నియోజకవర్గం ఎమ్మెల్యే స్వాధిన్ కుమార్ సర్కార్, ఇతర స్థానిక బిజెపి నాయకులతో పాటు ఆమెను అరెస్టు చేశారు. దేబశ్రీ చౌదరి గతంలో 2019 వరకు బిజెపి కోల్కతా దక్షిణ సబర్బన్ జిల్లా జిల్లా పరిశీలకురాలిగా ఉన్నది.

2019 భారత సార్వత్రిక ఎన్నికలలో, ఆమె రాయ్‌గంజ్ లోక్‌సభ నియోజకవర్గం నుండి 511652 ఓట్లతో విజయం సాధించింది. మే 2019లో ఆమె మహిళా, శిశు అభివృద్ధి శాఖ సహాయ మంత్రిగా బాధ్యతలు చేపట్టింది.

 మూలాలు 

వర్గం:జీవిస్తున్న ప్రజలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:1971 జననాలు